Projekts

LATVIJAS REPUBLIKAS MINISTRU KABINETS

2018. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2018. gada 6. marta noteikumos Nr.148**

**“Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru”**

Izdoti saskaņā ar

[Autopārvadājumu likuma](https://likumi.lv/ta/id/36720-autoparvadajumu-likums) [35. panta](https://likumi.lv/ta/id/36720-autoparvadajumu-likums#p35)

trešo daļu,  
likuma "[Par mērījumu vienotību](https://likumi.lv/ta/id/42562-par-merijumu-vienotibu)" [6. panta](https://likumi.lv/ta/id/42562-par-merijumu-vienotibu#p6)

otro daļu  
un likuma "[Par atbilstības novērtēšanu](https://likumi.lv/ta/id/63836-par-atbilstibas-novertesanu)"  
[7. panta](https://likumi.lv/ta/id/63836-par-atbilstibas-novertesanu#p7) pirmo daļu

1. Izdarīt Ministru kabineta 2018. gada 6. marta noteikumos Nr.148 “Prasības plānošanas reģiona un republikas pilsētas speciālās atļaujas (licences) saņemšanai un kārtība, kādā veicami pasažieru komercpārvadājumi ar taksometru” (Latvijas Vēstnesis, 2018, 57.nr.) šādus grozījumus:
   1. Izteikt 32.7. apakšpunktu šādā redakcijā:

“32.7. ārpusē uz transportlīdzekļa labās puses aizmugurējām durvīm (neizmantojot durvju stikloto daļu) norādīti tarifi – taksometra maksimālā nolīgšanas maksa, maksimālā maksa par vienu kilometru un maksimālā braukšanas un stāvēšanas maksa par minūti. Informāciju izvieto ar transportlīdzekļa pamatkrāsu kontrastējošas krāsas burtiem un cipariem, kuru augstums ir ne mazāks par 40 milimetriem. Informāciju par pārvadātāja noteiktajiem tarifiem izvieto transportlīdzekļa salonā uz priekšējā paneļa pasažiera pusē.”

* 1. Papildināt noteikumus ar 36.1 punktu šādā redakcijā:

“36.1. Nolīgstot taksometru pirms brauciena uzsākšanas, pasažieris vienojas ar pārvadātāju par tarifiem, kas tiks piemēroti braukšanas maksas aprēķinā.”

* 1. Izteikt 40.1. apakšpunktu šādā redakcijā:

“40.1. uzsākot pasažiera komercpārvadājumu, paziņot par tarifiem, kas tiks piemēroti braukšanas maksas aprēķinā un ieslēgt taksometra skaitītāju.”

* 1. Izteikt 87. punktu šādā redakcijā:

“87. Šo noteikumu 18.2. apakšpunktā minētā prasība attiecībā uz transportlīdzekli stājas spēkā 2020. gada 1. janvārī.”

1. Noteikumu 1.1. apakšpunkts stājas spēkā 2019.gada 1.martā.

Ministru prezidents M.Kučinskis

Satiksmes ministrs U.Augulis

Satiksmes ministrs U.Augulis

Vīza:

Valsts sekretārs K.Ozoliņš